rlitschk/wikidir huggingface dataset:
Hermann Heinrich Friedrich Meyer (* üm 1703 in Syke; † 20. April 1759 in Otterbarg) weer en düütschen Verwaltungsbeamten. Meyer is üm 1703 in Syke boren. 1732 weer he Amtsverwalter von dat Amt Ehrenborg, 1733 bet 1740 Amtmann von dat Amt Sternborg, 1749 bet 1754 Amtmann von dat Amt Harpstäe un von 1754 bet 1759 Amtmann von dat Amt Otterbarg. Meyer hett 1732 Dorothea Elisabeth Niemeyer (Dochter von Christian Eberhard Niemeyer) freet. De beiden harrn ünner annern de Kinner Christian Eberhard, Heinrich Konrad, Elisabeth un Margarethe Dorothea Meyer (üm 1734–9. April 1787). In twete Eh hett he an’n 1. März 1755 in Otterbarg Anna Dorothea von Hinüber (12. Januar 1728–10.Oktober 1815; Dochter von Johann Heinrich von Hinüber) freet. He weer Herr op dat Good Grolland, dat över siene eerste Fro in de Eh kamen is. Martina Rudloff: Jahrbuch der Wittheit zu Bremen. Hauschild, 1995, Sied 183 Paul Arnold Grun: Archiv für Familiengeschichtsforschung. Band 7, C.A. Starke Verlag, 2003, Sied 105 Paul Arnold Grun: Archiv für Familiengeschichtsforschung. Band 7, C.A. Starke Verlag, 2003, Sied 102
De Anden (spaansch Cordillera de los Andes, Quechua Anti oder Antis) sünd (över de See) de langste Bargkeed up’e Eer un de hööchsten Barge buten Asien. Se maakt den Süüddeel vun de Amerikaanschen Kordilleren ut, de in Middelamerika unnerbraken sünd. Wo de Naam Anden van afkümt is ümstreden. Meest geld dat Woord anti, wat up Quechua „Oosten“ het, för den Oorsprung. Dat Woord cordillera kümt van den spraanschen Woord cordel „ Reep“ af. De Anden loopt langs de Westküst vun Süüdamerika vun Venezuela over Kolumbien, Ecuador, Peru, Bolivien, Argentinien un Chile hen. Vun Noord na Süden to reckt se 7.500 km hen, vun de Tropen (bi 10° Noord) bit wiet hen na de Butentropen (bi 55° Süüd). Dor sünd se bi 50 % langer mit, as de Rocky Mountains in Noordamerika (4.800 km), un meist dubbelt so groot, as dat Himalaya-Karakorum-Hindukusch-System in Asien mit siene 4.400 km. In'n Süden un in Ecuador sünd se bi 200 km breed. Twuschen Arica in Chile un Santa Cruz de la Sierra in Bolivien sünd dat vun Oost na West mehr as 600 km. De Anden sett uut een bet dree lieklopern Bargkeden tohoop. In de Midde bi Peru, Bolivien, Noordchile un Noordargentinien ligget
Nienhagen betekent Nienhagen, Gemeen in’n Landkreis Rostock, Mekelnborg-Vörpommern, Nienhagen, Gemeen in’n Landkreis Celle, Neddersassen, Nienhagen, Oordsdeel van Staufenberg in’n Landkreis Göttingen, Nienhagen, Oordsdeel in′n Landkreis Horz, Sassen-Anholt. Dat is ok de hoochdüütsche Naam von Naienhagen, Stadtdeel van Mauringen in’n Landkreis Nuurten, Neddersassen, Naienhagen, Oordsdeel van Gilten in’n Landkreis Heidkreis, Neddersassen, Nüjjen, Oordsdeel van Deppelt in’n Kreis Lippe, Nordrhien-Westfolen, Nuinhagen, Oordsdeel up’r Höchte in’n Kreis Lippe, Nordrhien-Westfolen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Alexander Jurjewitsch „Sascha“ Kaleri (russisch: Александр Юрьевич Калери; * 13. Mai 1956 in Jūrmala, Lettische SSR) is en russisch Kosmonaut. Alexander Kaleri hett en Afsluss vun dat Moskauer Institut för Physik un Technologie. Van 1979 an hett he för RKK Energija an de Entwicklung vun de Ruumstatschoon Mir arbeit. 1984 wurr he as Kosmonaut utwählt un keem in de Folgetiet to bitlang fiev Missionen. Bi disse Mission ünner dat Kommando vun Alexander Stepanowitsch Wiktorenko, de sien darten Ruumfloog maken dee, weer Kaleri as Bordingenieur indeelt. Dat weer de eerste russische Mission, nahdem dat de Sowjetunion nich mehr geev. As Wetenschapskosmonaut weer de Düütsche Klaus-Dieter Flade mit an Bord. De Start weer an' 17. März 1992 un Teel weer de Ruumstatschoon Mir. Wiktorenko un Kaleri bleeven up de Ruumstatschoon as elfte Langtietbesatten, wiels Flade mit de Mannschap von Sojus TM 13 (Alexander Alexandrowitsch Wolkow un Sergei Konstantinowitsch Krikaljow) torüchfleegen dee. An' 10.August gung hör Mission to Enn', nahdem de twalfte Stammbesatten ( Anatoli Jakowlewitsch Solowjow un Sergei Wassiljewitsch Awdejew) tosommen mit den Franzoosen Michel Tognini) up de Ruumstatschoon ankommen weer. Tognini ist denn gemeensam mit Wiktorenko un Kaleri weer to de Eer torüchkehrt. Wedderum as Bordingenieur insett keem he ünner dat
Wyneken is de Familiennaam von Alexander Wyneken (1848–1939), düütschen Journalist un Verlegger, August Wilhelm Carl Joachim Otto Wyneken (1778–1834), düütschen Verwaltungsbeamten, Carl Johann Conrad Wyneken (1763–1825), düütschen lutherschen Pastoor un Supperndent, Christoph Wyneken (* 1941), düütschen Dirigent, Ernst Friedrich Wyneken (1840–1905), düütschen evangeelschen Geistlichen un Schriever, Friedrich Conrad Dietrich Wyneken (1810–1876), düütsch-US-amerikaanschen Missionar, Friedrich Otto Ludwig Wyneken (1805–1887), düütschen Verwaltungsbeamten, Georg Ludwig Wilhelm Gustav Wyneken (1785–1845), düütschen Jurist, Gustav Wyneken (1875–1964), düütschen Pädagoog, Gustav Eduard Amallo Wulf Wyneken (1808–1877), düütschen Verwaltungsbeamten, Ludwig Wyneken (1802–1887), düütschen Richter un Politiker, Otto Wyneken (1854–na 1908), düütschen Generaalmajor, Wulff Wyneken (1898–1966), düütschen Pianist, Kumponist un Textdichter. Kiek ok bi: Wynecken, Wienecke. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Georg Ludwig Wilhelm Gustav Wyneken (* 23. April 1785; † 4. Dezember 1845) weer en düütschen Jurist. Wyneken is 1785 as Söhn von Amalie Charlotte, borene Heise (15. Juli 1754-24. April 1807), un den Offzeer Hinrich Christoph Karl Wyneken (1752-10. Oktober 1793) boren un an’n 27. April 1785 in de Primus-Kark in Bargst döfft worrn. Cark Wyneken weer sien Broder. He weer von 1814 bet to sien Dood 1845 Richter von dat Gericht Beverst. Wyneken hett Eleonore Beek freet. De beiden harrn den Söhn Gustav Eduard Amallo Wulf Wyneken (19. Juli 1808–27. März 1877). Hans-Joachim Heerde: Das Publikum der Physik: Lichtenbergs Hörer. Wallstein-Verlag, 2006, Sied 686 http://top10.physik.uni-freiburg.de/~mpw/Wynekens/Database/wc02/wc02_115.html
Anton Dietrich von Wersebe (* 10. Februar 1793 in Kassbrook; † 11. Oktober 1855 in Celle) weer en düütschen Jurist. Von Wersebe is 1793 as Söhn von Katharine Marie, borene von der Wisch (4. April 1765–7. Juli 1798), un Anton Dietrich von Wersebe (29. November 1747–22. November 1796) in Kassbrook boren un weer later Herr op dat Good Meyenborg. He weer von’n 26. September 1805 bet 26. März 1810 Schöler op de Ridderakademie Lümborg un hett denn Juristeree studeert. Na dat Studium is he in’n hannöverschen Staatsdeenst gahn. He weer 1818 Amtsassesser bi dat Amt Rodenborg un 1821 Amtsassesser bi dat Amt Bremervöör un Hoffgerichtsassesser bi dat Hoffgericht Stood. 1824 harr he as Amtsassesser korte Tied dat Leid över dat Grevengericht Bützfleet un dat Amt Wischhoben, de all beid in Wischhoben seten hebbt. Na disse Tied weer he bet to sien Dood 1855 Oberappellatschoonsraad bi dat Oberappellatschoonsgericht Celle. He hett an’n 14. Juli 1826 in Celle Friederike Wilhelmine Charlotte Amalie von Beulwitz (17. November 1809–30. April 1858; Dochter von Anton Friedrich von Beulwitz) freet. De beiden harrn de Söhns Adolph Nicolaus (12. September 1829–26. März 1908), Gustav (1. April 1834–15. Juli 1913), Karl Friedrich (7. Dezember 1835–30. Dezember 1916) un
Anton Dietrich von Wersebe is de Naam von Anton Dietrich von Wersebe (1793–1855), düütschen Jurist, Anton Dietrich von Wersebe (1865–1951), düütschen Goodsbesitter un Präsident von de Bremer Ridderschop. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Anton Dietrich von Wersebe (* 8. August 1865 in Hannover; † 26. Dezember 1951 in Meyenborg) weer en düütschen Jurist. Von Wersebe is 1865 as Söhn von Theodora Wilhelmine Charlotte, borene Mylius (25. Juli 1837–16. März 1915), un Carl Friedrich von Wersebe (7. Dezember 1835–30. Dezember 1916) in Hannover boren. He hett Juristeree studeert. As sien Unkel Adolph Nicolaus von Wersebe (12. September 1829–26. März 1908) 1908 ahn Kinner doodbleven is, hett Anton Dietrich von em dat Good Meyenborg arvt. Op’n Ridderdag an’n 3. November 1909 is he mit dat Good Meyenborg in de Ridderschop opnahmen worrn. Na’n Dood von sien Vader 1916 weer he ok Herr op dat Good Kassbrook. Later stünn he in Bückeborg in de Deensten von’n Först von Schaumborg-Lippe un hett dor de Titels von en Kamerherr un en Hoffkamerraad kregen. He weer ok för en Tied Afornten in’n Landdag von Schaumborg-Lippe. Bi’n Landskarkendag 1931–1932 von de Evangeelsch-luthersche Landskark Hannover weer he Präsident. He is op’n Ridderdag an’n 12. November 1920 as Präsident von de Ridderschop von dat Hertogdom Bremen wählt worrn. Dat Amt harr he, bet he op’n Ridderdag an’n 27. November 1941 dat Amt ut Öllersgrünn afgeven hett. 1948 hett he dat Good Meyenborg
Friedrich Otto Ludwig Wyneken (* 16. Juni 1805 in Celle;† 17. Mai 1887 in Ilfeld) weer en düütschen Verwaltungsbeamten. Wyneken is 1805 in Celle boren un in de Wilhadi-Kark in Stood döfft worrn. 1823 weer he Student von de Juristeree an de Universität Göttingen. Na dat Studium is he in’n hannöverschen Verwaltungsdeenst gahn. He weer 1827 Auditer bi dat Amt Willemsborg, 1831 Amtsassesser bi dat Amt Bleikd-Garz un denn bet 1841 as Amtsassesser Hülpsarbeider bi de Landdrostie Lümborg. Wyneken harr von 1841 bet 1848 as Amtsassesser dat Leid von dat Grevengericht Bützfleet un dat Amt Wischhoben, de all beid in Wischhoben seten hebbt. Von 1848 bet 1863 weer he denn Regerungsraad bi de Landdrostie Ossenbrügge. Tosätzlich weer he ok noch Direkter von dat Kunsistorjen Ossenbrügge. Von 1863 bet 1867 harr he as Gehemen Regerungsraad dat Leid över dat Amt Hohnstein in Ilfeld. Wyneken hett an’n 6. Juli 1836 Henriette Auguste Mathilde Lichtenberg (2. April 1807–31. Dezember 1881) freet. De beiden harrn de Kinner Adolf Friedrich August (25. Januar 1840–1914), Erna (23. Oktober 1842–3. Januar 1908), Franz (9. Mai 1844–1912/1913), Arthur Ferdinand Heinrich Victor (23. August 1846–27. September 1919), Richard Friedrich Ferdinand (14. November 1848–16. November 1908), Anny Amalie Caroline Mathilde
Johann Friedrich Plate (* 30. Juli 1727 in Hannover; † 25. Juli 1784 in Wessen) weer en düütschen Verwaltungsbeamten. Plate is 1727 in Hannover boren. He hett later Juristeree studeert un sien Dr. jur. maakt. Na dat Studium is he in’n hannöverschen Verwaltungsdeenst gahn. He weer von 1760 bet 1766 Amtsschriever bi dat Amt Syke. Von 1766 bet 1780 weer he denn Amtmann von dat Amt Wischhoben un Greev von dat Grevengericht Bützfleet in Wischhoben un is von dor as Amtmann in dat Amt Wessen un Thänhusen wesselt. Dat is he bet to sien Dood 1784 bleven. Plate hett an’n 12. August 1760 in Hannover Regina Christina Floto (November 1737–8. Mai 1798) freet. De beiden harrn de Kinner Sophia Christina (24. August 1762–22. April 1821), Bernhard Franz Christoph (31. Juli 1764–1809), Juliane Johannette Plate (12 November 1765–na 1825), Friedrich Ludwig Heinrich (28. November 1767–30. Mai 1836) un Georg Friedrich Plate (* 26. August 1769–10. April 1822).. Hannoverische Anzeigen: vom Jahre 1780. Schlüter, Hannover 1781, Sied 661 Didericus Gijsbertus van Epen: Nederland's patriciaat. Band 48, Centraal bureau voor genealogie en heraldick, 1962, Sied 207
Beetje (ok Beetjen un Beetchen oder ok Betchen) is een plattdüütschen Vörnaam för Deerns. Düsse Naam is een korte Form vun den olen Naam Wobeta oder Wubbeta. Vun düssen Naamen gifft dat de korte Form Beta. Bi de Lüde, de plattdüütsch snacken, weer dat ganz begäng, de Naams af to körten. Just so begäng weer dat denn aber ok, an de korte Form vun den Naamen een Anbacksel (Suffix) an to backen, wat de Saak lüttjer maakde (Diminutiv). So is dat hier passeert. Ut Beta is Beetje wurrn oder ok Beetjen. Düssen Naam keem fröher in de Dörper rund um Bremen to vör. Man ok in de Kuntreien um Grunneng rum kümmt he vör. Dat is woll so, dat een düsse korten Formen allerwegens dor andrepen kann, wo ok de Naams Wobeta un Wubbeta begäng ween sünd. In ole Listen un Urkunnen finnt sik de Naam 1689 in Overneeland bi Bremen (Beetje) 1874 in Habenhusen (Beetjen) 1875 in Habenhusen (Beetchen) List vun plattdüütsche Vörnaams Wofaken un woneem de Vörnaam in Düütschland vörkummt: Beetje, Beetjen
Christoph Otto von Düring (* 1691; † 1770) weer en düütschen Verwaltungsbeamten. Von Düring is 1691 as Söhn von Eleonora Catharina, borene Clüver (üm 1654–1722), un Otto Magnus von Düring († September 1718) boren. He weer Arvherr op Good Marßel un von 1739 bet 1746 Greev von dat Grevengericht Bützfleet. 1746 is he as Drost in dat Amt Ahlden versett worrn, wat he bet to sien Dood 1770 bleven is. Von Düring hett 1719 Sophie Philippine Wolff von Gudenberg (12. Juli 1698–17. Dezember 1752) freet. De beiden harrn ünner annern de Kinner Otto Moritz (* Februar 1721), Friedrich Immanuel Renatus (* Oktober 1722), Louise Sophie Wilhelmine (* Dezember 1723), Friedrich Engelbert Augustus (* August 1725), Henrich Carl Christian (* Juli 1726) un Ernst Christoph Friederich (24. April 1738–20. Oktober 1809). In twete Eh hett he an’n 26. Dezember 1754 Hedwig Sophia Friederike von Issendorf (28. September 1703–30. Juli 1781) freet. Indrag op de Websteed von’n Vereen för Computergenealogie Normdaten: GND: 103471239X (OGND, AKS) | VIAF: 302271562 | Wikipedia-Personensöök
Nüjjen, auk Niggen (haugduitsk: Nienhagen) es eun Oortsdeul von Deppelt un liggt knapp 5 km in’n Neordwesten van’n Stadtzentrum weg. Nüjjen billt in’n Neorden de Snode na Loge un grenzt in’n Austen an Nüiwauld, in’n Süüd-Austen an Jerxen-Orbke, in’n Süden an Üisendörp un in’n Süüd-Westen an Püivitsheue V. H.. Nüjjen gifft et ol sint den 12. eoder 13. Johrhunnert. In’n Lippsken Höckelland, wo et veul Wauld gifft, rode man in düüse Tüid mänje Pläcken in’n Waulde un richt Höve up. Nüjjen is eune mang düssen Siedlungen. De Oord heut in de eerst Niggenhagen, wo dat plattduitske Nüjjen eoder Niggen van afkümmt. De haugduitske Nome Nienhagen iutwickel sik eerst läter. Nüjjen is eun typisket Hagenheovendörp. An’n Enne van’t 13. Johrhhunert regeer de Landsherr Simon I. van Lippe. Heu woll et afbeugen, dat de Sühne van Biernsluie, de nix erven döön, mitsams na’t Baltikum iutwannern. Seo see heu jeud eun eune Heove Land teo, wenn heu in süine Heumat Lippe bleiv. De nüjjen Inwonners van’t Dörpe licht mit Water teo versorgen, liggt Nüjjen dicht büi’t Water. De Höve liggt up eun rund 2 km langet un 200 m wüidet Stück Land, lüike os an eune Scheor, direktement tiegen an de Över van
Dat Gericht Bargfreed weer en lütt Patrimonialgericht un Verwaltungsrebeed in Bremen-Veern un in dat Königriek Hannover mit Seet in Bargfreed binnen de Landdrostie Stood. Dor hett blots dat Rebeed von den Oort Bargfreed tohöört. Gerichtsherrn weren de Familie von Zesterfleth. Dat Gericht leeg kumplett as Enklaav in dat Rebeed von dat Grevengericht Oolland. 1810 hett Frankriek ünner Napoleon dat Gericht innahmen. In disse Franzosentied hett dat toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. Bargfreed leeg in disse Tied in de Mairie Steenkark in’n Kanton Jörk. 1813 müssen de Franzosen dat Rebeed denn opgeven un de ole Stand is wedderkamen. Bi de Verwaltungs- un Justizreform an’n 1. Oktober 1852 is dat Gericht Bargfreed Deel von dat Amt Jörk worrn. ~1830: Avkaat C. W. M. Büttner, Jörk ~1840/1850: Avkaat Stechmann, Jörk Friedrich W. Harseim, C. Schlüter: Statistisches Handbuch für das Königreich Hannover. 1848, Sied 150: http://books.google.de/books?id=eOI-AAAAcAAJ&pg=PA143 Johann G. L. W. Ubbelohde: Statistisches Repertorium über das Königreich Hannover. Hahn, 1823, Sied 86: https://books.google.de/books?id=Rvs-AAAAcAAJ&pg=PA86
Hillary Diane Rodham Clinton [[ˈhɪləɹiː daɪˈæn ˈɹɒdʊm ˈklɪntən]] (* 26. Oktober 1947 in Chicago, Illinois as Hillary Diane Rodham) is en US-amerikaansch Politikerin (Demokraatsche Partei) un weer de ehr Kandidatin för de Präsidentschapswahlen in den USA an' 8. November 2016. Dor hett se unverwacht gegen Donald Trump verlaren. As Ehefru vun den fröheren US-Präsidenten Bill Clinton, mit de se siet 1975 verheiraadt is, weer se van 1993 bit 2001 First Lady vun de USA. In' November 2000 wurr se in den US-Senat wählt, den se van 2001 bit 2009 för den Bundsstaat New York anhörrn dee. In' Ansluss weer Clinton bit 2013 Butenminister vun de USA in de Regeeren vun Präsident Barack Obama. Tovör weer se Obama bi de parteiinternen Vörwahlen vun de Demokraten um de Präsidentschapskandidatur 2008 ünnerleegen. In' April 2015 hett Clinton ankünnigt, bi de Präsidentschapswahl in' November 2016 weer as Kandidatin vun de Demokraten antotreeden. Se gull wiels de parteiinternen Vörwahl stets as Favoritin, kreeg aber mit den US-Senator Bernie Sanders en nicht verwacht stark Konkurrenz. Eerst mit de letzten Vörwahlen Anfang Juni 2016 – un dormit een Maand later as de vörsehn Kandidat vun de Republikaner, Donald Trump – kreeg se de Afsolute Mehrheit vun de
Tallert is de Familiennaam von Alfons Tallert (1916–2006), düütschen Politiker, Harry Tallert (1927–1997), düütschen Journalist un Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Harry Tallert (* 11. Juli 1927 in Beuthen; † 29. November 1997 in Bremerhoben) weer en düütschen Journalist un Politiker von de SPD. Tallert is 1927 in Beuthen boren un 1928 mit siene Familie na Bremerhoben tagen. Dor hett he de School mit de Middlere Reife afslaten. In’n Oktober 1944 is he in Gestapo-Haft kamen, in de he bet an dat Enn von’n Tweten Weltkrieg bleven is. Na’n Krieg hett he toeerst as Anstellten arbeidt un denn von 1948 bet 1950 en Lehr as Redaktör maakt. Na disse Tied hett he as Journalist arbeidt. He weer von 1953 bet 1965 bi de Bremer Bürger-Zeitung, von de he 1964/1965 ok för en Tied Chefredaktör weer. 1974 bet 1975 weer he bi de Vereenten Natschonen in Genf tostännig för dat Inföhren von en Informatschoonsprogramm över Noord-Süüd-Fragen. Tallert is 1953 Maat von de SPD worrn. He weer in de 4. bet 6. Wahlperiood von 1955 bet 1965 Maat von de Breemsche Börgerschop. Dor is he an’n 19. Oktober 1965 utscheden, üm sien Mandaat in’n Bundsdag uttoöven. För em in de Börgerschop narückt is denn Julius Salomon. Bi de Wahl 1965 to’n Düütschen Bundsdag hett he mit 51,3 % von de Eerststimmen dat Mandaat
Lohmüller is de Familiennaam von Bernhard Lohmüller (1891–1952), düütschen Politiker, Johannes Lohmüller (1830–1918), düütschen Lithograaf un Fotograaf, Otto Lohmüller (* 1943), düütschen Maler, Bildhauer un Schriever. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bernhard Lohmüller (* 25. Oktober 1891 in Donnerschwee; † 2. März 1952 in Bremerhoben) weer en düütschen Politiker von de SPD. Lohmüller is 1891 in Donnerschwee boren. He hett en Lehr as Dreiher un Maschinenboer maakt. 1908 is he Maat in de Sozialistische Arbeiderjugend worrn un 1916 in de SPD. Von 1910 af an weer he in de fre’e Gewerkschaftsbewegung aktiv. He is 1945 Vörsitter von’n DGB in Bremerhoben un 1946 Bremerhobener Raadsherr. In de 1. un 2. Wahlperiood weer he von’n 13. Februar 1947 af an Maat von de Breemsche Börgerschop. He is ut de Börgerschop to’n 22. September 1949 utscheden, nadem he in’n Bundsdag wählt worrn is. För em is Albert Wenzel in de Börgerschop narückt. Bi de Wahl 1949 to’n Düütschen Bundsdag hett he dat Mandaat in’n Wahlkreis Bremerhoben-Bremen-Noord mit 37,3 % von de Eerststimmen wunnen. He weer von 1949 bet to sien Dood 1952 Afornten in’n Bundsdag. Na sien Dood is Philipp Wehr för em as Afornten in’n Bundsdag nawählt worrn. Rudolf Vierhaus un Ludolf Herbst (Rutgevers): Biographisches Handbuch der Mitglieder des Deutschen Bundestages 1949–2002. Band 1, A–M, Saur, München 2002, ISBN 3-598-23781-2, S. 514 Normdaten: GND: 1034943383 (OGND, AKS) | VIAF: 303412422 | Wikipedia-Personensöök
Willi Koops (* 13. November 1896 in Näb’nstä; † 11. Januar 1972 in Dannenbarg) weer en düütschen Politiker von de CDU. Koops is 1896 in Näb’nstä boren. Na de Volksschool hett he op’n Buurhoff von sien Vader mit arbeidt. In’n Eersten Weltkrieg weer he von 1916 bet 1919 Soldaat. He hett von 1922 af an as Speditör arbeidt. Na’n Tweten Weltkrieg is he in de CDU rin. 1945 is he Stadtraad in Dannenbarg worrn un weer denn in’n Kreisdag von’n Landkreis Lüchow-Dannenbarg un von 1946 af an ok Landraad von’n Landkreis Lüchow-Dannenbarg. Von 1949 bet 1968 weer he Börgermeester von de Stadt Dannenbarg. Bi de Wahl 1953 to’n Düütschen Bundsdag hett he mit 25,5 % von de Eerststimmen dat Mandaat in’n Wahlkreis Lümborg-Dannenbarg wunnen. Dormit weer he von 1953 bet 1957 Afornten in’n Bundsdag. In’n Bundsdag weer he Maat von’n Utschuss för Verkehrswesen un Viez-Maat von’n Utschuss för Finanz- un Stüürfragen. Koops weer in’n Vörstand von’n CDU-Kreisverband Lüchow-Dannenbarg un Vörsitter von’n Elv-Jeetzel-Diekverband un von’n Waterbeschaffungsverband. Rudolf Vierhaus un Ludolf Herbst (Rutgevers): Biographisches Handbuch der Mitglieder des Deutschen Bundestages 1949–2002. Band 1, A–M, Saur, München 2002, ISBN 3-598-23781-2, Sied 444 Normdaten: GND: 1206136669 (OGND, AKS) | VIAF: 4413158430389206260009 | Wikipedia-Personensöök
Lieken (ok Lüke oder Lücke) is een plattdüütschen Vörnaam för Deerns. De Naam kümmt vun den olen bibelschen Naam Elisabeth vun her. De kümmt ut de Hebreesche Spraak. Dor heet he אֱלִישֶֽׁבַע (Elischeba). Dor steckt de beiden Wöör in : Eli (Mien Gott) un Scheba (Eed). Tohopen bedutt dat so veel, as: Een Eed is mien Gott, free öbersett: Up mienen Gott kann ik mi verlaten. In dat Ole Testament gifft dat een Elischeba. Dat is de Froo vun Moses sienen Broder Aaron un de Mööme vun all Preesters in Israel (2.Mose 6,23). In dat Nee Testament gifft dat een Elisabeth , de vun Elischeba afstammen deit. Dat is de Froo vun Zacharias un Johannes den Döper siene Mudder (Lukas 1). As dat bi Plattsnackers begäng weer, is de Naam afkört wurrn: vun Elisabeth is Lisa oder Lise wurrn. Denn keem dor noch een Anbacksel to'n lüttjer maken an (Diminutiv). Düt Anbacksel weer dat Suffix -ke oder -ken, wat faken bruukt wurr. So is dor denn Lieseken vun wurrn. Mit de Tiet is düsse Naam denn afslepen wurrn to Lieken oder Lüke oder Lücken. Dat bedütt denn so veel, as : Lüttje Elisabeth. Dat is antonehmen, dat de Utspraak vun
Adolph Nicolaus von Wersebe (* 12. September 1829 in Celle; † 26. März 1908 in Meyenborg) weer en düütschen Goodsbesitter un Riddmeester. Von Wersebe is 1829 as Söhn von Friederike Wilhelmine Charlotte Amalie, borene von Beulwitz (17. November 1809–30. April 1858; Dochter von Anton Friedrich von Beulwitz), un den Oberappellatschoonsraad Anton Dietrich von Wersebe (10. Februar 1793–11. Oktober 1855) in Celle boren. He weer Riddmeester un Präsident von de Ridderschop von dat Hertogdom Bremen. Von Wersebe hett an’n 29. Mai 1859 in Kassbrook Louise Marianne Charlotta von Wersebe (18. Oktober 1831–7. Februar 1904) freet. De beiden harrn de Kinner Friederike Helene Josephine Christiane (12. Juni 1860–14. Mai 1930), Clara Adolphine Ernestine (* 31. Oktober 1861), Dolly Charlotte Hedwig (18. November 1863–5. März 1910), Margarethe Ottilie Clara (19. Januar 1866–21. September 1935), Gustav Carl Hermann (1. Dezember 1867–16. Februar 1869) un Elisabeth Hermine Louise (7. Januar 1871–8. Oktober 1951). Nadem von Wersebe an’n 26. März 1908 ahn Söhns doodbleven is, hett sien Brodersöhn Anton Dietrich von Wersebe von em dat Good Meyenborg arvt. He is an’n 31. März 1908 op’n Karkhoff in Meyenborg begraven worrn. Indrag op de Websteed von’n Vereen för Computergenealogie Nachlaß Anton D. von Wersebe (Ritterschaftspräs. 1920-1940) in